अन्नदाता ने सत्याग्रह से अहंकार का सिर झुका दिया,अन्याय के खिलाफ़ ये जीत मुबारक: राहुल गांधी
राहुल गांधी ने इसे अन्याय के खिलाफ जीत बताते हुए कहा कि देश के अन्नदाता ने सत्याग्रह से अहंकार का सिर झुका दिया।
नई दिल्ली: कांग्रेस के पूर्व अध्यक्ष राहुल गांधी ने तीनों कृषि कानूनों की वापसी के केंद्र सरकार के फैसले पर कहा कि यह अन्याय के खिलाफ जीत है। उन्होंने कहा कि देश के अन्नदाता ने सत्याग्रह से अहंकार का सिर झुका दिया है। राहुल गांधी ने प्रधानमंत्री के राष्ट्र के नाम संबोधन के बाद अपने ट्वीट में ये बातें कही।इससे पहले प्रधानमंत्री नरेंद्र मोदी ने राष्ट्र के नाम अपने संबोधन में तीनों कृषि कानूनों को वापस लेने का ऐलान किया। उन्होंने कहा कि किसानों के हित में सरकार ने इन तीनों कानूनों को लाने का फैसला किया था लेकिन काफी कोशिशों के बावजूद हम उन्हें समझा पाने में कामयाब नहीं पाए।